Θωμάς Χάουαρντ, 1ος κόμης του Σάφολκ

μικρογραφία|410x410εσ|Οικόσημο τού σερ Θωμά Χάουαρντ 1ου κόμη τού Σάφολκ, Ι.Π.. Η ημισέληνος επάνω στον θυρεό οφείλεται στο ότι ήταν ο 2ος γιος.

Ο **Θωμάς Χάουαρντ**, 1ος κόμης τού Σάφολκ, Ιππότης τής Περικνημίδος, Ιδιαίτερος Σύμβουλος, αγγλ.: *Thomas Howard, 1st Earl of Suffolk, KG, PC* (24 Αυγούστου 1561 – 28 Μαΐου 1626), από το Ώντλεϋ Εντ Χάουζ στην ενορία τού Σάφρον Γουόλντεν στο Έσσεξ, και από το Σάφολκ Χάουζ  κοντά στο Γουέστμινστερ, μέλος τής Οικογένειας Χάουαρντ, ήταν ο 2ος γιος τού Θωμά Χάουαρντ 4ου δούκα τού Nόρφολκ, από τη 2η σύζυγό του Mαργαρίτα Ώντλεϋ, κόρη και τελικά μοναδική κληρονόμος τού Θωμά Ώντλεϋ 1ου βαρόνου Ώντλεϋ τού Γουόλντεν, από το Ώντλεϋ Εντ.

## Νεανική ζωή και γάμοι

Αρχείο:Theophilus_Howard,_2nd_Earl_of_Suffolk.jpg|εναλλ.=Theophilus Howard| Θεόφιλος Χάουαρντ
Αρχείο:Frances_Howard-Countess-of-Somerset.jpg|εναλλ.=Frances Howard| Φράνσις Χάουαρντ


Ο Θωμάς γεννήθηκε στο Ώντλεϊ Εντ στις 24 Αυγούστου 1561, το 2ο από τα τέσσερα παιδιά που απέκτησε ο Θωμάς Χάουαρντ 4ος δούκας τού Νόρφολκ με τη 2η σύζυγό του Μαργαρίτα Ώντλεϋ. Η μεγαλύτερη αδελφή του ήταν η Ελισάβετ Χάουαρντ, η οποία απεβίωσε σε βρεφική ηλικία, και τα μικρότερα αδέλφια του ήταν η Μαργαρίτα και ο Γουλιέλμος. Οι γονείς τής μητέρας του ήταν ο Θωμάς Ώντλεϋ 1ος βαρόνος Ώντλεϋ τού Γουόλντεν, και η 2η σύζυγός του Ελισάβετ Γκρέυ. Οι γονείς τού πατέρα του ήταν ο Ερρίκος Χάουαρντ κόμης τού Σάρεϋ και η σύζυγός του Φράνσις ντε Βερ. Από την πλευρά τού πατέρα του, ο Θωμάς είχε έναν μεγαλύτερο ετεροθαλή αδελφό, τον Φίλιππο Χάουαρντ, ο οποίος αργότερα θα γινόταν κόμης τού Άρουντελ, ο οποίος με τη σειρά του ήταν επίσης 2ος εξάδελφος τού Θωμά (η μητέρα τού Φίλιππου, η Μαρία ΦιτςΆλαν και η Μαργαρίτα Ώντλεϋ ήταν εξαδέλφες).

Όταν η μητέρα του απεβίωσε τον Ιανουάριο τού 1564, ο Θωμάς κληρονόμησε το αρχοντικό (manor) τού Σάφρον Γουόλντεν και άλλες ιδιοκτησίες τής οικογένειας Ώντλεϋ.

Ο πατέρας τού Θωμά, Ρωμαιοκαθολικός με προτεσταντική εκπαίδευση, συνελήφθη το 1569 για συμμετοχή σε δολοπλοκίες εναντίον τής βασίλισσας Ελισάβετ Α΄, κυρίως λόγω τής πρόθεσης τού δούκα να νυμφευτεί τη Μαρία Α΄ Στιούαρτ βασίλισσα τής Σκωτίας. Αν και αφέθηκε ελεύθερος τον Αύγουστο τού 1570, λίγους μήνες αργότερα ενεπλάκη στη συνωμοσία Ριντόλφι για την ανατροπή τής Ελισάβετ Α΄, την εγκατάσταση τής Μαρίας στον αγγλικό θρόνο, και την αποκατάσταση τού Καθολικισμού, και συνελήφθη ξανά τον Σεπτέμβριο τού 1571, όταν αποκαλύφθηκε η συμμετοχή του στη συνωμοσία. Ο δούκας τού Νόρφολκ δικάστηκε για εσχάτη προδοσία, και καταδικάστηκε σε θάνατο τον Ιανουάριο τού 1572. Εκτελέστηκε τον Ιούνιο τού ίδιου έτους, όταν ο Θωμάς ήταν σχεδόν 11 ετών. Μετά το τέλος τού πατέρα του, ο Θωμάς και τα αδέλφια του Φίλιππος, Γουλιέλμος και Μαργαρίτα αφέθηκαν στη φροντίδα τού θείου τους Ερρίκου Χάουαρντ, ο οποίος ανέλαβε επίσης την εκπαίδευσή τους. Κατά τη διάρκεια αυτής τής περιόδου, ο Θωμάς και τα αδέλφια του ζούσαν με τον θείο τους στο Ώντλι Εντ. Λόγω τής εκτέλεσης τού πατέρα του, μεγάλο μέρος τής περιουσίας τής πατρικής του οικογένειας δημεύτηκε. Τελικά ο Θωμάς, τα μικρότερα αδέλφια του και ο μεγαλύτερος ετεροθαλής αδελφός του Φίλιππος κατάφεραν να ανακτήσουν μέρος των δημευμένων κτημάτων.

Ο πατέρας του, ενώ ήταν φυλακισμένος στον Πύργο εν αναμονή τής εκτέλεσης, παρότρυνε τον Θωμά να νυμφευτεί την ετεροθαλή αδελφή του, Μαρία Ντέικρ, κόρη τού Θωμά Ντέικρ 4ου βαρόνου Ντέικρ, και τής Ελισάβετ Λέιμπορν, 3ης συζύγου τού δούκα. Το έκανε, αλλά η Μαρία απεβίωσε άτεκνη τον Απρίλιο τού 1578 στο Γουόλντεν. 

Το 1582 ή και πριν από το 1582, ο Χάουαρντ ξανανυμφεύτηκε, με 2η σύζυγό του την Αικατερίνη Νάιβετ, χήρα τού Ριχάρδου Ριτς, γιου τού Ροβέρτου Ριτς 2ου βαρόνου τού Ριτς. Μία αξιοσημείωτη καλλονή, ήταν επίσης η μεγαλύτερη κόρη και κληρονόμος τού πατέρα της, σερ Ερρίκου Νάιβετ τού Τσάρλτον.  Επέζησε τού συζύγου της, ο οποίος απεβίωσε το 1633. 

## Οικογένεια
* Θεόφιλος, 2ος κόμης τού Σάφολκ (13 Αυγούστου 1582 – 3 Ιουνίου 1640) νυμφεύτηκε την Ελισάβετ Χόουμ και απέκτησε παιδιά.
* Ελισάβετ (π. 1583 – 17 Απριλίου 1658) παντρεύτηκε: (1) τον Γουλιέλμο Νόλις 1ο κόμη τού Μπάνμπερυ και απέκτησε απογόνους, (2) τον Εδουάρδο Βωξ 4ο βαρόνο Βωξ τού Χάροντεν (μερικοί λένε ότι τα παιδιά τής Ελισάβετ και τού Γουλιέλμου ήταν νόθα).
* σερ Ροβέρτος (1598–1653) (1) ερωμένη Φραγκίσκη Βίλερς και απέκτησε παιδιά τον Ροβέρτο Ντάνβερς· (2) νυμφεύτηκε την Αικατερίνη Νέβιλ.
* σερ Γουλιέλμος (1586 – πριν από το 1672).
* Θωμάς Χάουαρντ, 1ος κόμης του Μπέρκσαϊρ (8 Οκτωβρίου 1587 – 16 Ιουλίου 1669), νυμφεύτηκε την Ελισάβετ Σέσιλ και απέκτησε παιδιά.
* Αικατερίνη (π. 1588–1673), παντρεύτηκε τον Γουλιέλμο Σέσιλ 2ο κόμη τού Σόλσμπερυ, και απέκτησε παιδιά.
* Φραγκίσκη (31 Μαΐου 1590 – 1632) παντρεύτηκε: (1) Ροβέρτος Ντεβερέ 3ο κόμη τού Έσσεξ (2) Ροβέρτο Καρ 1ο κόμη τού Σόμερσετ, και απέκτησε απογόνους.
* σερ Κάρολος (1591 – 21 Ιουνίου 1626), νυμφεύτηκε τη Μαρία ΦιτςΤζόν. Η κόρη τους Ελισάβετ ήταν κουμπάρα και ερμήνευσε την παράσταση *«Ο Παράδεισος τού Ποιμένα»*. 
* Ερρίκος (1592–1616), νυμφεύτηκε την Ελισάβετ Μπάσετ και απέκτησε απογόνους. Τον Σεπτέμβριο τού 1613 ταξίδεψε στο Βιρ, για να μονομαχήσει με τον Ροβέρτο Ντεβερέ, κόμη τού Έσσεξ, αλλά ο αυλικός Ερρίκος Γκιμπ εμπόδισε τη μάχη.  
* Εδουάρδος, 1ος βαρόνος Χάουαρντ του Έσκρικ (απεβ. 24 Απριλίου 1675), νυμφεύτηκε τη Μαρία Μπότελερ, κόρη τού Ιωάννη Μπότελερ και τής Ελισάβετ Βίλιερς, στις 30 Νοεμβρίου 1623,  και απέκτησε απογόνους.
* Μαργαρίτα (π. 1599–1608)

μικρογραφία|Audley End, είσοδος.
μικρογραφία|To ;Vntle:y Ent, εναέρια άποψη.

## Ναυτικά κατορθώματα

## Πολιτική σταδιοδρομία

## Σύλληψη και πτώση

## Αναφορές

## Εξωτερικοί σύνδεσμοι
* 

Κατηγορία:Τάγμα της Περικνημίδας
Κατηγορία:Οικογένεια Χάουαρντ (αγγλική αριστοκρατία)